CELEX: 32011D0212
Language: el
Date: 2011-04-04 00:00:00
Title: 2011/212/ΕΕ: Απόφαση της Επιτροπής, της 4ης Απριλίου 2011 , για την τροποποίηση της απόφασης 2009/996/ΕΕ σχετικά με τη χορήγηση χρηματοδοτικής συνδρομής από την Κοινότητα για το 2009 με σκοπό την κάλυψη των δαπανών που πραγματοποιήθηκαν από τη Γερμανία, την Ιταλία, τη Μάλτα, τις Κάτω Χώρες, την Πορτογαλία, τη Σλοβενία και την Ισπανία για την καταπολέμηση οργανισμών επιβλαβών για τα φυτά ή τα φυτικά προϊόντα [κοινοποιηθείσα υπό τον αριθμό Ε(2011) 2126]

5.4.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 89/24
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 4ης Απριλίου 2011
   για την τροποποίηση της απόφασης 2009/996/ΕΕ σχετικά με τη χορήγηση χρηματοδοτικής συνδρομής από την Κοινότητα για το 2009 με σκοπό την κάλυψη των δαπανών που πραγματοποιήθηκαν από τη Γερμανία, την Ιταλία, τη Μάλτα, τις Κάτω Χώρες, την Πορτογαλία, τη Σλοβενία και την Ισπανία για την καταπολέμηση οργανισμών επιβλαβών για τα φυτά ή τα φυτικά προϊόντα
   [κοινοποιηθείσα υπό τον αριθμό Ε(2011) 2126]
   (Τα κείμενα στη γερμανική, ισπανική, ιταλική, μαλτέζικη, ολλανδική, πορτογαλική και σλοβενική γλώσσα είναι τα μόνα αυθεντικά)
   (2011/212/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 23 παράγραφος 5,
   Εκτιμώντας τα ακόλουθα:
   
               (1)
            
            
               Σύμφωνα με την οδηγία 2000/29/ΕΚ, η Ένωση μπορεί να χορηγεί στα κράτη μέλη χρηματοδοτική συνδρομή για την κάλυψη δαπανών που σχετίζονται άμεσα με τα αναγκαία μέτρα που ελήφθησαν ή πρόκειται να ληφθούν για την καταπολέμηση επιβλαβών οργανισμών που εισήχθησαν στην Ένωση από τρίτες χώρες ή από άλλες περιοχές της Ένωσης, με στόχο την εκρίζωσή τους ή, αν αυτό δεν είναι δυνατό, τη μη εξάπλωσή τους.
            
         
               (2)
            
            
               Σύμφωνα με το άρθρο 23 παράγραφος 5 δεύτερο εδάφιο της οδηγίας 2000/29/ΕΚ, υπό ορισμένες προϋποθέσεις, η χρηματοδοτική συνδρομή της Ένωσης για τον φυτοϋγειονομικό έλεγχο καλύπτει έως και το 50 % των δαπανών που σχετίζονται άμεσα με τα αναγκαία μέτρα τα οποία αναφέρονται στο άρθρο 23 παράγραφος 2 της εν λόγω οδηγίας και, στην περίπτωση αποζημίωσης διαφυγόντων κερδών που αναφέρεται στο άρθρο 23 παράγραφος 3 δεύτερο εδάφιο της ίδιας οδηγίας, καλύπτει έως και το 25 % των δαπανών.
            
         
               (3)
            
            
               Για το 2009, η Ένωση χορήγησε συνολική χρηματοδοτική συνδρομή ύψους 14 049 023 ευρώ για την κάλυψη δαπανών που πραγματοποιήθηκαν από τη Γερμανία, την Ισπανία, την Ιταλία, τη Μάλτα, τις Κάτω Χώρες, την Πορτογαλία και τη Σλοβενία, όπως προβλέπεται στην απόφαση 2009/996/ΕΕ της Επιτροπής, της 17ης Δεκεμβρίου 2009, σχετικά με τη χορήγηση χρηματοδοτικής συνδρομής από την Κοινότητα για το 2009 με σκοπό την κάλυψη των δαπανών που πραγματοποιήθηκαν από τη Γερμανία, την Ιταλία, τη Μάλτα, τις Κάτω Χώρες, την Πορτογαλία, τη Σλοβενία και την Ισπανία για την καταπολέμηση οργανισμών επιβλαβών για τα φυτά ή τα φυτικά προϊόντα (2).
            
         
               (4)
            
            
               Όπως αναφέρεται στο τμήμα III του παραρτήματος της απόφασης 2009/996/ΕΕ, η Ισπανία και η Ιταλία έλαβαν χρηματοδοτική συνδρομή από την Ένωση για την αντικατάσταση κατεστραμμένων δέντρων. Η Ισπανία έλαβε συνδρομή ύψους 289 144 ευρώ για την αντικατάσταση μέσα στο 2009 κωνοφόρων δέντρων που επλήγησαν από τον επιβλαβή οργανισμό Bursaphelenchus xylophilus. Η Ιταλία έλαβε συνδρομή ύψους 14 525 ευρώ για την αντικατάσταση μέσα στο 2008 διαφόρων ειδών δέντρων στη Λομβαρδία που επλήγησαν από τους επιβλαβείς οργανισμούς Anoplophora chinensis στην περιοχή Gussago και Anoplophora glabripennis στην περιοχή Corbetta.
            
         
               (5)
            
            
               Αυτές οι δαπάνες που πραγματοποίησαν η Ισπανία και η Ιταλία σχετίζονταν άμεσα με την απαγόρευση της μελλοντικής χρησιμοποίησης των συγκεκριμένων δέντρων, τα οποία είναι ξενιστές των εν λόγω επιβλαβών οργανισμών, κατά την έννοια του άρθρου 23 παράγραφος 2 στοιχείο γ) της οδηγίας 2000/29/ΕΚ. Οι εν λόγω δαπάνες δεν αφορούν αποζημίωση διαφυγόντων κερδών όπως αναφέρεται στο άρθρο 23 παράγραφος 3 πρώτο εδάφιο δεύτερη περίπτωση και παράγραφος 3 δεύτερο εδάφιο της ίδιας οδηγίας.
            
         
               (6)
            
            
               Σύμφωνα με το άρθρο 23 παράγραφος 5 δεύτερο εδάφιο της οδηγίας 2000/29/ΕΚ, η χρηματοδοτική συνδρομή της Ένωσης πρέπει, επομένως, να καλύπτει έως και το 50 % των οικείων δαπανών και δεν πρέπει να περιορίζεται στο 25 % κατ’ ανώτατο όριο, όπως εσφαλμένα ορίζεται στην απόφαση 2009/996/ΕΕ. Συνεπώς, η μέγιστη χρηματοδοτική συνδρομή της Ένωσης για τα σχετικά προγράμματα που υπέβαλαν η Ισπανία και η Ιταλία πρέπει να αυξηθεί κατά 289 145 ευρώ και 14 525 ευρώ αντιστοίχως, και η συνολική συνδρομή της Ένωσης για το 2009 πρέπει να αυξηθεί στο ποσό των 14 352 693 ευρώ.
            
         
               (7)
            
            
               Ως εκ τούτου, η απόφαση 2009/996/ΕΕ πρέπει να τροποποιηθεί αναλόγως.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2009/996/ΕΕ τροποποιείται ως εξής:
   
               1)
            
            
               Το άρθρο 2 παράγραφος 1 αντικαθίσταται από το ακόλουθο κείμενο:
               «1.   Το συνολικό ποσό της χρηματοδοτικής συνδρομής που αναφέρεται στο άρθρο 1 ανέρχεται σε 14 352 693 ευρώ.».
            
         
               2)
            
            
               Στο τμήμα I του παραρτήματος, η τρίτη, η τέταρτη και η πέμπτη σειρά αντικαθίστανται από το ακόλουθο κείμενο:
               
                           «Ισπανία
                        
                        
                           
                              Bursaphelenchus xylophilus
                           
                        
                        
                           Κωνοφόρα δέντρα
                        
                        
                           2008 και 2009
                        
                        
                           1 και 2
                        
                        
                           3 386 573
                        
                        
                           1 693 286
                        
                     
                           Ιταλία, Λομβαρδία
                           (περιοχή Gussago)
                        
                        
                           
                              Anoplophora chinensis
                           
                        
                        
                           Διάφορα είδη δέντρων
                        
                        
                           2008 και μέρος του 2009 (έως τις 30 Απριλίου)
                        
                        
                           1 και 2
                        
                        
                           302 683
                        
                        
                           151 341
                        
                     
                           Ιταλία, Λομβαρδία
                           (περιοχή Corbetta)
                        
                        
                           
                              Anoplophora glabripennis
                           
                        
                        
                           Διάφορα είδη δέντρων
                        
                        
                           2007 και 2008
                        
                        
                           1 και 2
                        
                        
                           302 683
                        
                        
                           103 221»
                        
                     
         
               3)
            
            
               Το τμήμα III του παραρτήματος απαλείφεται.
            
         
               4)
            
            
               Στο τέλος του παραρτήματος, η ένδειξη «Σύνολο χρηματοδοτικής συνδρομής της Κοινότητας (EUR): 14 049 023» αντικαθίσταται από την ένδειξη «Σύνολο χρηματοδοτικής συνδρομής της Ένωσης (σε ευρώ): 14 352 693».
            
         Άρθρο 2
   Η παρούσα απόφαση απευθύνεται στην Ομοσπονδιακή Δημοκρατία της Γερμανίας, στο Βασίλειο της Ισπανίας, στην Ιταλική Δημοκρατία, στη Δημοκρατία της Μάλτας, στο Βασίλειο των Κάτω Χωρών, στην Πορτογαλική Δημοκρατία και στη Δημοκρατία της Σλοβενίας.
   
      Βρυξέλλες, 4 Απριλίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  ΕΕ L 339 της 22.12.2009, σ. 49.